सोलुखुम्बु ः सोलुखुम्बुको माप्य दुधकोशी गाउँपालिकाले ५० प्रतिशत अनुदानमा कृषकहरुको लागि विभिन्न सामग्री वितरण गरेको छ । आर्थिक बर्ष ०७४÷०७५ को लागि बार्षिक स्वीकृत कार्यक्रम अन्तरगत काँगती र सुन्तालाको विरुवा वितरण गरिएको गाउँपालिकाकी उपाअध्यक्ष जुनिता मगरले जानकारी दिनुभयो ।
यस अघि अनुदानमा विरुवा माग गरेका कृषकहरुलाई पाँच सय काँगति र पाँँच सय सुन्तालको विरुवा वितरण गरिएको गाउँपालिकाले जनाएको छ । यस्तै घाँस टुक्राउन प्रयोग गरिने ७ वटा च्यापकटर समेत वितरण गरिएको छ । प्रत्येक वडामा एउटा एउटाको दरले उक्त सामाग्री वितरण गरिएको हो ।
यसैगरि गाउँपालिकाको वडा नम्बर ५ र ६ मा रहने गरि दुई वटा ग्य्रन्डर मेसिन समेत हस्तान्तरण गरिएको छ । उक्त सामाग्री गाउँपालिका अध्यक्ष बुद्धिकिरण राई र उपाअध्यक्ष जुनिताम गरले हस्तान्तरण गर्नुभएको प्रमुख प्रशासकिय अधिकृत अविलाल राईले जानकारी दिनुभयो ।